Mia Hansen-Løve

Mia Hansen-Løve (Paris, 1981eko otsailaren 5a ) zinema zuzendari, gidoilari eta aktore frantziarra da .

Ibilbidea 
Hansen-Løveren gurasoak filosofia irakasle eta itzultzaile bat dira,.  Hansen-Løve abizena, Frantzian ezohikoa, aitona batengandik datorkio, daniarra baitzen.  17 urte zituela institutuan antzerki-ikastaro batean ari zela  Olivier Assayas-ek zuzendutako Fin août, début septembre (1998) filmean parte hartu zuen. Gerora, Assayasekin kolaborazio gehiago egin zituen, eta zuzendari horrekin ezkondu zen. 

Hansen-Løvek 2001etik Parisko Conservatoire d'art dramatiquen ikasi zuen eta, 2003an ikasketak utzi ondoren, bi urtez egin zuen lan Cahiers du cinéma-n zinema kritikari gisa.

Zuzendari gisa egin zuen debuta zineman 2003an Après mûre réflexion film laburra izan zen, 2004an estreinatu zena. 

Honen ostean, 2007ko Cannesko Zinemaldian estreinatu eta sari eta izendapen ugari jaso zituen Tout est pardonné bere lehen film luzeak, tartean Caméra d'Or izendapena. Ondoren lehen film onenaren César saria eta Louis Delluc saria ere irabazi zituen film berarekin. Geroztik, karrera jarraitua izan du, eta besteak beste egindako lanen artean nabarmentzen dira: 

 Eden (2014), 1990eko hamarkada hasierako Parisko house musika eszena jorratu zuena, bere anaia Sven Hansen-Løve DJaren bizipenetan oinarrituta eta honen laguntzarekin idatzia gidoia.
 Un beau matin (2022), ama gazte bakar baten inguruko film dramatikoa, Léa Seydoux protagonista duena.

«Esperientzia [...] da fikzioaren askatasunera iristeko abiapuntua», adierazi izan du Hansen-Løvek bere filmetako joera biografikoei dagokienez.

Erreferentziak

Kanpo estekak 
 

Paristarrak
Frantziako aktoreak
Emakume zinema zuzendariak
Frantziako zinema zuzendariak
Frantziako zinema gidoilariak